Helge Hammelow-Berg

Helge Hammelow-Berg (født 1949) er en norsk TV-programleder. Han er mest kjent fra tiden som programleder i underholdningsprogrammet Reisesjekken på TVNorge fra 1990 til 1997.

Sammen med Jahn Teigen, Lage Fosheim og Dag Spantell drev han også restaurantene «Tre små griser» i Tønsberg og Risør mellom 1990 og 1993.

Han vokste opp på slektsgården Tufte i Stokke i Vestfold. Hans farfar og oldefar var også ordførere i Stokke. Han overtok gården da faren døde i 1975, men fikk som attest fra landbruksskolen at hadde større talent for teater enn for jordbruk.

Han kom tidlig med i Tønsberg amatørteater som skuespiller og instruktør. Han spilte i yngre år som målvakt for Fotballklubben Eik Tønsberg, og han hadde verv i Unge Høyre i Stokke.Referat fra årsmøte i Stokke Unge Høyre i Tønsbergs Blad 17. oktober 1968, s. 9. Han er utdannet adjunkt og underviste i fagene norsk, engelsk og samfunnsfag ved Tønsberg handelsgymnas før han ble «oppdaget» som programleder.

Referanser

 Eksterne lenker 


Kategori:Norske TV-programledere
Kategori:Fotballspillere for Eik-Tønsberg
Kategori:Programledere for TVNorge
Kategori:Personer fra tidligere Stokke kommune
Kategori:Personer fra Sandefjord kommune